திருசெந்தூர் மற்றும் ஆறுமுகநேரி பகுதிகளில் திமுக மற்றும் அதிமுக சமபலம் கொண்டவையாக உள்ளன. உடன்குடி பகுதியில் மண்ணின் மைந்தர் மனோகரன் முன்னிலை பெறலாம் . உடன்குடி பகுதியில் கோலோச்சும் விஸ்வகர்ம மக்களின் ஆதரவும் அதிமுகவிற்கு கிடைக்கலாம். நாசரேத் கிறித்தவ மக்கள் நிறைந்த பகுதி. காயல்பட்டினம் முஸ்லிம் சமுதாயத்தினரின் கோட்டை. அதனால் இந்த இரண்டும் திமுகவின் பலம். பரமன் குறிச்சி மற்றும் மெய்ஞானபுரம் அனிதாவிற்கு சாதகமாக அமையலாம். குலசேகரன்பட்டினம் மற்றும் மணப்பாடு மீனவ பகுதிகள், அனல் மின் நிலைய எதிர்ப்பு மற்றும் மீனவ கிராமங்களுக்கு இடையே உள்ள சண்டை காரணமாக ஆளுங்கட்சிக்கு எதிராக மாறலாம்.